Mataimakin shugaban kasa ya jagoranci karashen zaman majalisar zantarwa ▷ Legit.ng
Mataimakin shugaban kasa ya jagoranci karashen zaman majalisar zantarwa
A halin yanzu cikin fadar shugaban kasa ta Villa da ke garin Abuja, mataimakin shugaban kasa Farfesa Yemi Osinbajo, na jagorantar karashen zaman majalisar zantarwa na wannan mako da yayi daidai da ranar Alhamis, 16 ga watan Mayun 2019.
Zaman majalisar na gudana ne sa'o'i kadan bayan da shugaban kasa Muhammadu Buhari ya kama hanyar sa ta zuwa kasar Saudiya domin gudanar da Umara, a bisa amsa goron gayyata na masarautar Saudiya kamar yadda fadar shugaban kasa ta bayyana.
Majiyar jaridar Daily Trust ta ruwaito cewa, wannan shi ne karo na biyu da zaman majalisar ke gudana cikin wannan mako yayin da shugaban kasa Buhari ya jagoranci wanin sa a ranar Larabar da ta gabata.
KARANTA KUMA: Jihar Borno ta fi wasu jihohin Najeriya da dama kwanciyar hankali - Shettima
Jaridar mu ta Legit.ng ta ruwaito cewa, shugaban kasa Buhari a ranar Laraba ya jagoranci zaman majalisar zantarwa da aka gudanar na tsawon awanni biyar, inda aka yanke shawarar gudanar da karashen sa a yau Alhamis domin tattauna wasu muhimman batutuwa da suka shafi kasar nan.
Rahotanni sun bayyana cewa, zaman majalisar zantarwa da mataimakin shugaban kasa ke jagorantar karashen sa ya fara gudana ne da misalin karfe 4.00 na Yammacin Alhamis cikin babban dakin taro na Council Chambers da ke garn Abuja.
Labaran Maku Latest NewsMuhammadu Buhari Latest NewsYemi OsinbajoHausa NewsAbuja Latest News
INEC ta canja ranar gudanar da zaben gwamna a jihohin Bayelsa da Kogi